CELEX: 62019CA0485
Language: bg
Date: 2021-04-22 00:00:00
Title: Дело C-485/19: Решение на Съда (първи състав) от 22 април 2021 г. (преюдициално запитване от Krajský súd v Prešove — Словакия) — LH/Profi Credit Slovakia s.r.o. (Преюдициално запитване — Защита на потребителите — Директива 2008/48/EО — Договори за потребителски кредити — Директива 93/13/EИО — Неравноправни клаузи — Плащане по силата на неравноправна клауза — Неоснователно обогатяване на кредитора — Погасяване на правото на връщане — Принципи на правото на Съюза — Принцип на ефективност — Член 10, параграф 2 от Директива 2008/48 — Информация, която следва да се посочи в договор за кредит — Премахване на някои национални изисквания въз основа на практиката на Съда — Тълкуване на предишната редакция на националното законодателство в съответствие с тази съдебна практика — Действие във времето)

14.6.2021   
            
            
               BG
            
            
               Официален вестник на Европейския съюз
            
            
               C 228/3
            
         
      Решение на Съда (първи състав) от 22 април 2021 г. (преюдициално запитване от Krajský súd v Prešove — Словакия) — LH/Profi Credit Slovakia s.r.o.
      (Дело C-485/19) (1)
      
      (Преюдициално запитване - Защита на потребителите - Директива 2008/48/EО - Договори за потребителски кредити - Директива 93/13/EИО - Неравноправни клаузи - Плащане по силата на неравноправна клауза - Неоснователно обогатяване на кредитора - Погасяване на правото на връщане - Принципи на правото на Съюза - Принцип на ефективност - Член 10, параграф 2 от Директива 2008/48 - Информация, която следва да се посочи в договор за кредит - Премахване на някои национални изисквания въз основа на практиката на Съда - Тълкуване на предишната редакция на националното законодателство в съответствие с тази съдебна практика - Действие във времето)
      (2021/C 228/04)
      Език на производството: словашки
      
         Запитваща юрисдикция
      
      Krajský súd v Prešove
      
         Страни в главното производство
      
      
         Ищец: LH
      
         Ответник: Profi Credit Slovakia s.r.o.
      
         Диспозитив
      
      
                  1)
               
               
                  Принципът на ефективност трябва да се тълкува в смисъл, че не допуска национална правна уредба, според която по отношение на иск, предявен от потребител, за да му бъдат възстановени суми, неоснователно заплатени в изпълнение на договор за кредит, на основание на неравноправни клаузи по смисъла на Директива 93/13/ЕО на Съвета от 5 април 1993 година относно неравноправните клаузи в потребителските договори или на клаузи, противоречащи на Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета, се прилага тригодишен давностен срок, който започва да тече от деня, в който е осъществено неоснователното обогатяване.
               
            
                  2)
               
               
                  Член 10, параграф 2 и член 22, параграф 1 от Директива 2008/48, както са тълкувани в решение от 9 ноември 2016 г., Home Credit Slovakia (C-42/15, EU:C:2016:842), са приложими към договор за кредит, сключен преди постановяването на това решение и преди изменението на националната правна уредба, осъществено с оглед на съобразяване с възприетото в посоченото решение тълкуване.
               
            
         (1)  ОВ C 305, 9.9.2019 г.